钦定古今图书集成/明伦汇编/氏族典/第537卷 > 石守信
## 钦定古今图书集成/明伦汇编/氏族典/第537卷 > 石守信

按《宋史石守信传》，“守信，开封浚仪人。事周祖，得隶帐
下。广顺初，累迁亲卫都虞候。太祖即位，迁侍卫马步
军副都指挥使，改领归德军节度。李筠叛，守信率前
军进讨，破筠众。泽、潞平，以功加同平章事。李重进反
扬州，以守信为行营都部署，克其城。建隆二年，移镇
郓州，兼侍卫亲军马步军都指挥使。开宝六年秋，加”
兼侍中。太平兴国初，加兼中书令。四年，从征范阳，督
前军失律，责授崇信军节度、兼中书令，俄进封卫国
公。七年，徙镇陈州，复守中书令。九年，卒，年五十七。赠
尚书令，追封威武郡王，谥武烈。